kardosdrur/scandi-wiki huggingface dataset:
Folketingsmedlemmer valgt i 1932

Ved Folketingsvalget i 1932 der blev afholdt den  16. november,  blev følgende medlemmer valgt ind:

Parti- og personskift i perioden 1932-35

Personskift

Referencer

Eksterne henvisninger 
 http://www.dst.dk/Site/Dst/Udgivelser/GetPubFile.aspx?id=20220&sid=valg1932 
 http://www.dst.dk/Site/Dst/Udgivelser/GetPubFile.aspx?id=20219&sid=valg1935 

1932
1932
Ungarsk rapsodi nr. 2

"Ungarsk rapsodi nr. 2" eller "Ungarsk rapsodi nr. 2 i C-mol" (S.244:2) er den anden af 19 Ungarske rapsodier af komponisten Franz Liszt og formodentlig den mest kendte fra samlingen.

I såvel sin originale udgave for soloklaver og i orkesterversionen er dette stykke for eksempel brugt i talrige tegnefilm. Temaet har ligeledes været brugt som udgangspunkt for en række populære sange.

Baggrund 

Den ungarskfødte komponist og pianist Franz Liszt var stærkt præget af den musik, han hørte i sin ungdom, særligt den ungarske folkemusik med dens specielle sigøjnerskala, rytmiske spontanitet og det direkte forførende udtryk. Disse elementer kom til at spille en fremtrædende rolle i Liszts kompositioner. Skønt den produktive komponists værker er meget varierede i stil, er en ganske betragtelig del af dem af nationalistisk karakter, og de Ungarske rapsodier kan siges at være typiske for dette.

"Ungarsk rapsodi nr. 2" fra 1847, der er tilegnet grev László Teleki, blev i første omgang udgivet som soloklaverstykke i 1851 af Senff og Ricordi. Stykket blev hurtigt populært på koncertscenerne, og det førte til, at komponisten sammen med Franz Doppler udarbejdede et orkesterarrangement, udgivet af Schuberth. Endelig arrangerede Liszt en version for to klaverer i 1874, udgivet det følgende år ligeledes af Schuberth.

Stykket består af to dele: en lassan og en friska. Første del er langsom, dramatisk og alvorlig, mens anden del er medrivende med sin enkle skift i harmonisering mellem tonika og dominant, sin energiske rytme og betagende virtuositet.

Eksterne henvisninger 

Musik af Franz Liszt
Musik i 1847
Musik fra Ungarn
Tjongsfjorden

Tjongsfjorden er en fjord i Rødøy kommune i Nordland   fylke i Norge. Fjorden har indløb mellem Sleipnesodden i nord og Skarvhalsen i syd og går 17 kilometer mod øst til Reppa i bunden af fjorden.

Vågaholmen ligger på nordsiden af fjorden. Herfra gik der tidligere færge til Jektvik, og videre til Kilboghamn (ophørt 1992). Lige øst for Vågaholmen ligger bebyggelsen Seglfor og på den modsatte side af fjorden ligger bebyggelsen Nord-Værnes. Lidt længere inde på nordsiden  ligger bygden Kila; Den ligger lige vest for bebyggelsen Tjong, som fjorden er opkaldt efter. På den anden siden af fjorden går den 2 kilometer lange bugt Hopen mod syd. 

Fylkesvej 17 går langs indre og nordlige dele af fjorden ud til Tjong. Herfra går riksvej 831 og længere ude fylkesvej 437  langs fjorden.

Kilder og henvisninger 

Fjorde i Nordland

Rødøy
Huset Normandiet

Huset normandiet er den normale betegnelse for familien som var grever af Rouen, hertuger af Normandiet og konger af England lige efter den normanniske erobring af England og frem til Huset Plantagenet fik magten i 1154. Familien inkluderer vikingen Rollo og hans efterkommere, Vilhelm Erobreren og hans arvinger frem til 1135. Efterfølgende kom det til disput mellem Vilhelms børnebørn, Matilda, hvis mand Geoffrey grundlagde Angevin-dynastiet, og Stefan fra Huset Blois (eller Blesevin-dynastiet).

De normanniske grever af Rouen var:
Rollo, 911–927
Vilhelm Langsværd, 927–942

De normanniske hertuger af Normandiet var:
Richard 1., 942–996
Richard 2., 996–1027
Richard 3., 1026–1027
Robert 1., 1027–1035
Vilhelm, 1035–1066 (blev konge af England som Vilhelm Erobreren)

De normanniske monarker af England og Normandiet var:
Vilhelm Erobreren, 1066–1087
Vilhelm 2., 1087–1100 (ikke hertug af Normandiet)
Robert 2., 1087–1106 (ikke konge af England)
Henry 1., 1100–1135; 1106–1135
Vilhelm Adelin, 1120 (ikke konge af England)
Matilda, 1135–1153
Stefan (ikke-agnatisk; et medlem af Huset Blois), 1135–1154

Normanniske grever af Flandern:
William Clito (r. 1127–1128), søn af Robert Curthose, oldebarn af Baldwin 5., tilegnet af Ludvig 6. af Frankrig

Referencer 

Adelsslægter fra Frankrig
Englands kongehuse
Happisburgh

Happisburgh er en landsby og et sogn i countiet Norfolk i det østlige England. Den ligger ved kysten øst for den nord-sydgående vej B1159 fra Bacton på kysten til Stalham. Den nærmeste større by er North Walsham omkring 10 km mod vest. Ifølge en opgørelse fra 2001 indeholdt sognet 1.372 indbyggere fordelt på 607 husholdninger.

Happisburgh blev berømt, da der i 2010 blev gjort et arkæologisk fund af 800.000 år gamle flinteredskaber. Dette er det tidligste tegn på menneskelig aktivitet i hele Storbritannien. I maj 2013 blev der fundet en række tidlige menneske fodaftryk blev fundet på stranden, hvilket gav et direkte bevis på tidlig menneskelig aktivitet i området.

Sognet er skrumpet over 0,2 km2 i 1900-tallet som følge af erosion af strande og lave klipper. Der blev etableret høfder langs kysten i et forsøg på at stoppe erosionen.

Referencer

Eksterne henvisninger 

 Information from Genuki Norfolk on Happisburgh.
 CCAG Happisburgh Coastal Concern Action Group.
 Happisburgh Literary History
 British Geological Survey case study of coastal erosion at Happisburgh
 British Museum, Happisburgh: The earliest humans in northern Europe 

Norfolk
Byer i England
Kents Cavern

Kents Cavern er et grottesystem i Torquay i  Devon i England. Det er kendt for dets særlige geologi og flere arkæologiske fund, hvoraf flere er blandt de ældste i Storbritannien. Grottesystemet er åbent for offentligheden Fra 1952 har det været klassificeret som Site of Special Scientific Interest, og det blev Scheduled Ancient Monument i 1957.

Grottesystemet dækker 1,7 hektar.

Referencer 

 

Arkæologiske områder
Grotter
Devon
Englands geografi
Tobias Bjerg

Tobias Bjerg (født 21. april 1998) er en dansk svømmer. Han er indehaver af den danske og nordiske rekord i 50 m bryst på kortbane i tiden 26,14 samt den danske rekord i 100 m brystsvømning på kortbane i tiden 56,98. Til sportshowet “Sport 2019” vandt Tobias Bjerg prisen “Olympiske håb”. Han begyndte at gå til svømning i 2005.

Referencer

Eksterne henvisninger 
 

Svømmere fra Danmark
Olympiske svømmere fra Danmark 
Deltagere for Danmark ved sommer-OL 2020
Svømmere ved sommer-OL 2020
Hen Ogledd

Yr Hen Ogledd (engelsk: The Old North, dansk Det gamle nord) er et walisisk begreb af historikere om de dele, som i dag er det nordlige England og sydlige Skotland mellem år 500 til vikingenes invasioner og den norrøne indvandring fra omkring år 800, og med særlig interesse for de britansk talende, som levede der.

Begrebet er afledt fra heroisk poesi af barder (skjalde) ved de walisiske kongers hof. Fra et sydwalisisk perspektiv er disse fortællinger om Gwŷr y Gogledd ("mændene fra nord") med deres slægtskab til de store mænd i fortiden fortalt i genealogier (slægtslister) som Bonedd Gwŷr y Gogledd ("Afstamning fra mændene i nord"). "Nord" er blevet "Det gamle nord" i anerkendelse af den tid, som er gået siden teksterne blev nedskrevet.

I forsøg på at konstruere en historie for det sydlige Skotland og nordlige England har historikerne adopteret begrebet "Det gamle nord" fra walisisk heltedigtning om de brittske kongedømmer som Rheged, hvor de som boede der, sandsynligvis talte kumbrisk, en dialekt af britanniske sprog.

Skotlands historie
England i middelalderen
Jernalderen i Storbritannien

Jernalderen i Storbritannien er det konventionelle navn, som bruges inden for arkæologi i Storbritannien om forhistorisk og protohistorisk tid i jernalderkulturer på hovedøen og de mindre øer, normalt eksklusiv forhistorisk Irland, som havde en uafhængig jernalderkultur. Den tilsvarende periode i irsk arkæologi kaldes irsk jernalder. 
Jernalderen har ikke en arkæologisk horisont af ensartede artefakter, men består af flere forskellige lokale kulturelle faser.

Den britiske jernalder varede i teorien fra den første signifikante brug af jern til værktøj og våben i Storbritannien til romernes kultur i den sydlige del af øen. Den romerske kultur kaldes Romersk Britannien og betragtes som en erstatning af den britiske jernalder. Den irske jernalder sluttede med kristendommen.

Stammerne, der levede i Storbritannien i denne periode, bliver ofte betragtet som en del af den brede keltiske kultur, men i nyere tid er dette blevet anfægtet. "Keltisk" er lingvistisk et begreb uden en længerevarende kulturel samhørighed med gallere og de britiske øer i jernalderen. Det britanniske sprog der blev talt i Storbritannien på dette tidspunkt, samt andre inkluderer gælisk og gallisk fra hhv. Irland og Gallien tilhører gruppen de keltiske sprog. Man kan dog ikke antage at kulturelle egenskaber fra én keltisk-talende kultur kan bruges i andre.

Referencer

Litteratur 
 
 
  
 

Storbritanniens historie
Jernalder
Creswelliankultur

Creswelliankultur eller bare Creswellian er en arkæologisk kultur fra Storbritannien i øvre palæolitikum, og som fik navn efter typestedet Creswell Crags i Derbyshire af Dorothy Garrod i 1926. Den er også kendt som britisk senmadeleinekultur. Creswelliankulturen er dateret til mellem 13.000-11.800 f.Kr. og blev efterfulgt af den seneste istid kaldet Yngre Dryas, hvor Storbritannien i perioder ikke var beboet.

Referencer 

Englands historie
Arkæologiske kulturer
Ældste stenalder
Enden på romersk herredømme i Storbritannien

Enden på romersk herredømme i Storbritannien var en overgang fra Romersk Britannien til post-Romersk Britannien. Det romerske herredømme sluttede på forskellige tidspunkter i de forskellige dele af Storbritannien, og det skete af forskellige årsager.

I 383 trak tronraneren Magnus Maximus tropper tilbage fra det nordlige og vestlige Storbritannien, hvilket efterlod lokale krigsherrer med magten.
Omkring 410 bortviste romano-briterne den vestromerske Konstantin 3.'s magristrater, angiveligt som modsvar til hans manglende formående til at anvende den romerske garnison, som han fjernede fra Storbritannien, for at beskytte øen. Den romerske kejser Flavius Honorius svarede igen med en anmodning om assistance med Honorius' reskript som fortalte de romerske byer at de måtte sørge for deres eget forsvar, hvilket stiltiende blev accepteret af den midlertidige britiske regering. Honorius kæmpede en stor krig i Italien mod visigoterne og deres leder Alarik 1., og Rom var under belejring. Der kunne ikke undværes nogen tropper for at beskytte det fjerntliggende Britannien. Selvom Honorius sandsynligvis regnede med at genvinde kontrol over regionen ganske hurtigt, så anerkendte Procopius i midten af 500-tallet, at den romerske kontrol over Britannien var fuldstændigt tabt.

Referencer 

Litteratur

 
 
 
 
 
 
 
 

Romersk Britannien
Værangfjorden

Værangfjorden, eller Værangen, er en fjord i Rødøy kommune i Nordland  fylke i Norge. Fjorden går  mod nordøst til vigen Kista i bunden af fjorden. Fjorden krydses af polarcirklen.

Fjorden har indløb mellem Telnes i øst og øen Renga i vest. På østsiden af fjorden, ovenfor Telnes, ligger Telnestinden på  Fjorden går først nordover, men svinger efterhånden mod  nordøst og øst forbi Klubben. I denne indre del af fjorden ligger Jektvika på sydsiden af fjorden. Bebyggelsen Værang, som fjorden er opkaldt efter, ligger på nordsiden. Inderst i fjorden ligger vigen Kista som har et smalt indløb via Kistastraumen. Dette sund bliver krydset af fylkesvej 17, som går langs den sydlige del af fjorden. Fylkesvej 440  går på nordsiden.

Kilder og henvisninger 

Fjorde i Nordland

Rødøy
Melfjorden (Rødøy)

Melfjorden er en 33 kilometer lang fjord i Rødøy kommune i Nordland fylke i Norge. Den har indløb i vest mellem Storbjørnøya ved Rangsundøya i nord og holmen Vikingen i syd. Fjorden går østover mellem Rangsundøya og Tonnes i syd, og drejer mod sydøst på østsiden af Tonneshalvøya. Et lille stykke mod syd langs halvøen svinger Melfjorden østover igen, mens Sørfjorden går videre mod syd til Øresvika og Gjervalen.

Videre østover i fjorden er der kun isolerede gårde på begge sider af fjorden. Ved Nordfjordneset går Nordfjorden nordover. Melfjorden fortsætter mod øst før den gradvis svinger mod sydøst igen. Denne indre del af fjorden har ingen bebyggelse og bratte fjordsider som stiger op til 500-700 meter. Inderst i fjorden ligger bygden Melfjordbotn, som har vejforbindelse mod øst til Rana.

Kilder og henvisninger 

Fjorde i Nordland
Rødøy
Løbecykel

En løbecykel er en form for cykel uden pedaler, men hvor brugeren i stedet bruger benene til at skubbe sig frem. De bruges typisk af mindre børn. De minder i nogen grad om meget tidlige cykler.

Se også 
 Løbehjul
 Dræsine

Cykler
Jacques Vergnes

Jacques Vergnes (født 21. juli 1948 i Magalas, Frankrig) er en fransk tidligere fodboldspiller (angriber). Han spillede for flere Ligue 1-klubber, blandt andet Montpellier, Strasbourg og Nîmes, og blev fransk mester med Strasbourg i 1979.

Vergnes spillede desuden én kamp for Frankrigs landshold, en EM-kvalifikationskamp mod Norge i september 1971.

Titler 
Ligue 1
 1979 med Strasbourg

Referencer

Eksterne henvisninger 
 

Fodboldspillere fra Frankrig
Pierre Bernard

Pierre Bernard (27. juni 1932 - 28. maj 2014) var en fransk fodboldspiller (målmand), der spillede 21 kampe for Frankrigs landshold. På klubplan repræsenterede han blandt andet Bordeaux og Saint-Étienne, og vandt to franske mesterskaber med sidstnævnte.

Titler 
Ligue 1
 1964 og 1967 med Saint-Étienne

Coupe de France
 1961 med Sedan

Referencer

Eksterne henvisninger 

Fodboldspillere fra Frankrig
François Ludo

François Ludo (4. marts 1930 - 29. juni 1992) var en fransk fodboldspiller (forsvarer). Han spillede for henholdsvis Lens, Monaco og Grenoble, og vandt både det franske mesterskab og pokalturneringen Coupe de France med Monaco. Han repræsenterede desuden én gang det franske landshold, i en venskabskamp mod Spanien i april 1961.

Titler 
Ligue 1
 1961 med AS Monaco

Coupe de France
 1960 med AS Monaco

Referencer

Eksterne henvisninger 

Fodboldspillere fra Frankrig
Phil Parkes

Philip Benjamin Neil Frederick "Phil" Parkes (født 8. august 1950 i Dudley, England) er en engelsk tidligere fodboldspiller (målmand).

Parkes er bedst kendt for sine lange ophold hos London-klubberne Queens Park Rangers og West Ham United. Han vandt FA Cuppen med sidstnævnte i 1980. Han havde også kortere ophold hos henholdsvis Walsall og Ipswich.

Parkes spillede desuden én kamp for Englands landshold, en venskabskamp mod Portugal i april 1974.

Titler 
FA Cup
 1980 med West Ham United

Referencer

Eksterne henvisninger 
 

Fodboldspillere fra England
Personer fra Dudley
Frank Lampard Sr.

Frank Richard George Lampard (normalt kendt som Frank Lampard Sr.) (født 20. september 1948 i London, England) er en engelsk tidligere fodboldspiller (forsvarer). Han er far til Frank Lampard Jr.

Lampard tilbragte størstedelen af sin karriere hos West Ham, som han repræsenterede i hele 15 år og nåede hele 552 ligakampe for. Han vandt to udgaver af FA Cuppen med klubben, inden han sluttede sin karriere af med en sæson hos Southend United.

Lampard spillede desuden to kampe for Englands landshold.

Titler 
FA Cup
 1975 og 1980 med West Ham United

Referencer

Eksterne henvisninger 
 

Fodboldspillere fra England
Personer fra London
Billy Bonds

William Arthur "Billy" Bonds (MBE) (født 17. september 1946 i London, England) er en engelsk tidligere fodboldspiller (defensiv midtbane) og -træner.

Bonds tilbragte størstedelen af sin karriere hos West Ham, som han repræsenterede i hele 21 år og nåede i alt 793 kampe for på tværs af alle turneringer. Han vandt to udgaver af FA Cuppen med klubben, begge gange som anfører.

Titler 
FA Cup
 1975 og 1980 med West Ham United

Referencer

Eksterne henvisninger 
 

Fodboldspillere fra England
Personer fra London
Personer tildelt Member of the Order of the British Empire
David Geddis

David Geddis (født 12. marts 1958 i Carlisle, England) er en engelsk tidligere fodboldspiller (angriber) og -træner.

Geddis tilbragte hele sin karriere i hjemlandet, hvor han blandt andet repræsenterede Ipswich, Aston Villa og Birmingham. Han vandt FA Cuppen med Ipswich i 1978, mens han med Aston Villa var med til at vinde det engelske mesterskab i 1981 og Mesterholdenes Europa Cup i 1982.

Titler 
Engelsk mesterskab
 1981 med Aston Villa

Mesterholdenes Europa Cup
 1982 med Aston Villa 

FA Cup
 1978 med Ipswich

Referencer

Eksterne henvisninger 
 

Fodboldspillere fra England
Personer fra Carlisle
Peter Enckelman

Peter Mikael Enckelman (født 10. marts 1977 i Turku, Finland) er en finsk tidligere fodboldspiller (målmand). Han spillede 12 kampe for det finske landshold i perioden 2000-2010.

På klubplan startede Enckelman sin karriere hos TPS Turku i sin fødeby, og spillede efterfølgende størstedelen af sin karriere i Storbritannien, hvor han blandt andet repræsenterede engelske Aston Villa og skotske St. Johnstone. Han sluttede sin karriere i 2014 hos IFK Mariehamn på Ålandsøerne.

Referencer

Eksterne henvisninger 
 

Fodboldspillere fra Finland
Don Hutchison

Donald "Don" Hutchison (født 9. maj 1971 i Gateshead, England) er en engelskfødt skotsk tidligere fodboldspiller (midtbane). Han spillede 26 kampe og scorede seks mål for det skotske landshold i perioden 2000-2010. 

På klubplan spillede Hutchison hele sin karriere i England, hvor han blandt andet repræsenterede både Liverpool, Everton, Sunderland og West Ham. Han var med til at vinde FA Cuppen med Liverpool i 1992, omend han ikke var på banen i finalesejren over Sunderland.

Titler 
FA Cup
 1992 med Liverpool

Referencer

Eksterne henvisninger 
 

Fodboldspillere fra Skotland
Edmond Haan

Edmond Haan (25. maj 1924 - 15. august 2018) var en fransk fodboldspiller (angriber), der spillede fire kampe for Frankrigs landshold. Han spillede på klubplan for Strasbourg og Nîmes.

Titler 
Coupe de France
 1951 med Strasbourg

Referencer

Eksterne henvisninger 

Fodboldspillere fra Frankrig
Sørfjorden (Rødøy)

Sørfjorden er en fjordarm af Melfjorden i Rødøy kommune i Nordland   fylke i Norge. Fjorden er 7 kilometer lang. Den har indløb mellem Snertneset i vest og Hammaren i øst, og går derfra mod syd til indløbet af Gjervalen, som er Sørfjordens fortsættelse mod øst. Den totale længde på hele fjordarmen er rundt 15 kilometer.

På vestsiden af fjorden ligger bygden Kilboghamn og landsbyen Øresvika. På østsiden af fjorden ligger bygden Sørfjorden med butik, postbutik, hurtigbåd- og færgekaj samt småbådehavn i området Oldervik. 

Fylkesvej 17 går langs vestsiden af fjorden til Kilboghamn, med færgeforbindelse nordover til Jektvika i Værangfjorden. Færgen har anløb i Oldervika i Sørfjorden (Fylkesvej 431). Fra Kilboghamn går Fylkesvej 442 nordover langs fjorden til Steinsland.

Kilder og henvisninger 

Fjorde i Nordland

Rødøy
Afkolonisering

Afkolonisering er en proces der dækker afvikling af kolonialisme, hvor sidstnævnte er en proces, hvor en nation etablerer og vedligeholder sin dominans over et eller flere territorier uden for landets egentlige grænser. Konceptet anvendes særligt om nedbrydningen af de koloniimperier der var etableret før første verdenskrig, som foregik i nanden halvdel af 1900-tallet over hele verden. Forskere fokuserer særligt på de bevægelser, hvor kolonierne selv begyndte at kræve uafhængighed, som kreolnationalisme.

FNs specialkomité for afkolonisering har udtalt at der processen med afkolonisering ikke er et alternativ for kolonisterne end at tillade en proces med selvbestemmelse, men i praksis kan afkoloniseringen involvere ikke-voldelige revolutioner eller uafhængighedskrige af pro-uafhængighedsgrupper. Det kan også udelukkende involvere landet selv eller kan ske med involvering af udenforstående magter der handler individuelt eller igennem internationale organisationer som Forenede Nationer. Selvom der findes eksempler på afkolonisering helt tilbage til Thukydid skriverier fra 400-tallet f.v.t., så har der været adskillige særligt aktive perioder med afkolonisering i moderne tid. Disse inkluderer opbrydningen af det spanske imperium i 1800-tallet, sammenbruddet af det Tyske Kejserrige, Østrig-Ungarn, Det Osmanniske Rige og Det Russiske Kejserrige efter første verdenskrig, afslutningen på det britiske, franske, hollandske, japanske, portugisiske, belgiske og italienske koloniimperier efter anden verdenskrig og Sovjetunionen (der efterfulgte det russiske kejserrige) ved enden på den kolde krig i 1991.

Afkolonisering er blevet brugt til at omtale den intellektuelle afkolonisering fra kolonisternes ideer, der fik indbyggerne i kolonierne til at føle sig underlegne.

Referencer

Eksterne henvisninger 

Kolonihistorie
Suverænitet
Fredericia Boldklub

Fredericia Boldklub var en dansk fodboldklub hjemmehørende i Fredericia. Klubben ophørte med at eksistere i 1953, da man fusionerede med ØB og dannede Fredericia forenede Fodboldklubber.

Historie 
Klubben blev oprettet 17. juni 1896, og nåede at spille i både den bedste, næstbedste og tredjebedste række.

Referencer 

Etableret i 1896
Fodboldklubber under DBU Jylland
Idrætsforeninger i Danmark
Boldklub
Ophørt i 1953
Björn Gustafsson

For skuespilleren født 1934, se Björn Gustafson.

Björn Gustafsson (født 19. februar 1986 i Göteborg, Sverige) er en svensk komiker og skuespiller.

Han er søn af Lars Olof Gustafsson.

Han er kæreste med skuespilleren Alba August.

Referencer

Eksterne henvisninger 
  

Skuespillere fra Sverige
Personer fra Göteborg
Venerød

Venerød (på dansk også Vinderad og Vinderød, på tysk Winderatt) er en landsby i det nordlige Tyskland, beliggende nord for Fladsby i Angel, Sydslesvig. Administrativt udgjorde Venerød tidligere en selvstændig kommune, men blev 1970 indlemmet i Sørup kommune. I den danske periode hørte landsbyen under Sørup Sogn (Ny Herred) i Flensborg Amt, Hertugdømmet Slesvig (Sønderjylland). Venerød blev første gang nævnt i 1418. I 1450 kom landsbyen i Slesvigbiskoppens eje. 1837 bestod byen af seks gårde, to kåd (husmandssteder) og en smedje. På angeldansk/sønderjysk udtales bynavnet Vinn'raj og Vinjerat. Stednavnet er sammensat af personnavnet Vindi (sml. glda.  windær for venderne) hhv. rød eller -rad (af glda. ruth) for rydning.

Få kilometer vest for landsbyen i nabokommunen Oksager ligger skovområder (Venerød Skov) og bebyggelsen Venerødled (på tysk Winderattheck). Nordvest for landsbyen ligger Venerød Sø og den tidligere fæstning Gravbod. I landsbyen findes et lille frugtmuseum med cirka 600 gamle æble- og andre frugtsorter på et cirka 4,1 hektar stort areal. .

Noter 

Byer i Angel
Svendsby

Svendsby (delvis også Svensby, på tysk Schwensby) er en spredtliggende landsby i det nordlige Tyskland, beliggende mellem Sørup og Grumtoft i Angel i Sydslesvig. Administrativt udgjorde Svendsby tidligere en selvstændig kommune, men blev 1970 indlemmet i Sørup kommune. Kommunen udgjorde 1970 cirka 383 ha og havde 159 indbyggere. I den danske periode hørte landsbyen under Sørup Sogn (Ny Herred) i Flensborg Amt, Hertugdømmet Slesvig. 

Svendsby blev første gang nævnt 1437 som Svensbu. I 1482 kom Svendsby under den slesvigske biskop. Landsbyen bestød tidligere af Svendsbygaard som hovedgård samt to større udflyttergårde og små kådnersteder. Til Svendsby regnes nu Buskholm (Buschholm), Buskkobbel (Buschkoppel), Frederiksgård (Friedrichshof), Galgeled (angeldansk Galljlei, tysk Galgenheck), det tidligere kådnersted Holdhid (Hollehit), Svendsbygaard og dele af Svendsby Mark og Ulvsbro (Wolfbrück). Hovedgården nævnes 1482 som Domkirkens stiftegods og er dannet af den nedlagte landsby Riggelsby (også Richelsby eller Rikkelsby), der bestod af fire gårde og endnu eksisterede i 1499. Gården Buskholm er oprettet efter parcelleringen af Svendsbygaard i 1749. I 1885 blev der oprettet et større mejeri. Der blev bl.a. producceret camembertost indtil mejeriet indstillede driften 1971. Stednavnet Svendsby er afledt af mandnavn Sven(d) og -by. Stednavnet Riggelsby er afledt af personnavnet glda. Rikulf.

Kendte 
 Jacob Iversen (28. februar 1763 i Svendsbygaard - 4. april 1831 i Hatlund ved Stenbjergkirke), dansk agrarreformer
 Heinrich Christian Valentiner (20. noember 1767 i Svendsby - 19. september 1831 på Gjeddesdal), dansk godsejer

Noter 

Byer i Angel